
Ösztöndíjast keresünk!

Ösztöndíj  keretében végzős teológus hallgatót keresünk  a lelkipásztori szolgálat ellátására Freiburg és Karlsruhe városokba,  2026 szeptember-2027 június idöszakban.
A 10 hónapra szóló  ösztöndíjat a Magyar Református Egyház biztosítja.
Az ösztöndíj kiváló lehetőség tapasztalatgyűjtésre, a diaszpórában élő magyar közösségek életének  és egy más ország kultúrájának megismerésére valamint nyelvtanulásra is. Német nyelvtudás nem szükséges!
További információk, kapcsolat:
Dr. Varga Pál, Geibelstraße 5 74074 Heilbronn Tel. +49-7131-4050685
vargapaul@yahoo.de


[bookmark: _GoBack]A 2024-25-ös év ösztöndíjasa Kiss Dávid, a Kolozsvári Protestáns Teológiai Intézet hallgatója volt. Az itt töltött időszak tapasztalairól írt összefoglalóját itt olvashatod!

✨ Kedves Teológus Hallgató! ✨

Ha szívesen kipróbálnád magad egy nemzetközi 🌍, mégis otthonos lelkipásztori szolgálatban ⛪, van egy remek lehetőség számodra!

Néhány hónappal ezelőtt magam is részt vehettem egy ösztöndíjas szolgálatban Németország délnyugati részén 🇩🇪, Baden-Württemberg tartományban, egy magyar ökumenikus gyülekezetekben. Saját tapasztalatból mondhatom, hogy ez egy különleges és gazdagító lehetőség 🙌, amelyet a Magyarországi Református Egyház biztosít fiatal teológusok számára – ősztől a következő nyárig tartó időszakra.

📍 A szolgálat két városban zajlik – Freiburgban és Karlsruheban – váltott rendszerben: minden hónapban egy-egy istentisztelet vasárnap délután, valamint hetente egy péntek esti Bibliaóra képezi a kötött program részét.

👉 Ez azt jelenti, hogy:
• valós, önálló lelkipásztori tapasztalatot szerezhetsz, 
• belekóstolhatsz a diaszpórában élő magyarok életébe,
• mindeközben marad időd felfedezni Németország egyik legszebb vidékét 🏞️,
• megtapasztalhatod egy támogató presbitérium és kedves gyülekezeti közösség szeretetét 💒,
• valamint mindig számíthatsz mentorodra, Dr. Varga Pálra 👨‍🏫, aki örömmel segít, ha kérdésed, dilemmád adódik.

Ez a lehetőség tökéletes azoknak, akik szeretnék kamatoztatni tudásukat 📚, gyakorlatot szerezni, és közben nyitottak egy új kulturális, lelki és személyes élményre is 🌟.

Ha bármilyen kérdésed van, vagy érdekel a lehetőség, keresd bizalommal:
📧 vargapaul@yahoo.de

Szeretettel ajánlom, 
Kiss Dávid

